Odenat

Odenat o OdainathSeptimius Odaenathus en latin. (v. 220-267 apC) es un nòble de la vila de Palmira e una personalitat importanta de l'Emperi Roman durant la crisi dau segle III. Eissit d'una familha aient aquistat la ciutadanetat romana, venguèt senator pendent lo rèine de l'emperaire Valerian (253-260).

Après la desfacha romana d'Edessa e la captura de l'emperaire, prenguèt la direccion de las províncias orientalas de l'Emperi, mas se proclamèt pas imperator e eliminèt plusors emperaires usurpators que menaçavan lo poder de Gallien, lo fiu de Valerian. En chambi d'aquela reconoissença nominala dau poder de Gallien, obtenguèt la gestion dels afaires afaires civius e militars de las regions orientalas de l'Emperi ont èra liure d'agir de facto coma sobeiran independent. Organizèt ansin la lucha contra los Sassanidas, prenguèt Ctesifont e reconquistèt la màger part dels territòris perduts après Edessa. Foguèt assassinat en 267 apC per un cosin. Sa femna, Zenobia, prenguèt la regéncia e assajèt de crear un Emperi independent en proclamant son fiu emperaire.

 Ligams internes 

 Edessa (batalha de).
 Palmira.
 Zenobia.

 Bibliografia 

 (en) Alaric Watson, Aurelian and the Third Century, Routledge, 2004, pp. 31-32.

 Nòtas e referéncias